**Πρόταση Συγκρότησης Εκπαιδευτικού Ομίλου “Drama club”.**

**ΘΕΜΑΤΙΚΗ ΤΟΥ ΟΜΙΛΟΥ**

Θέατρο, θεατρικό παιχνίδι

**ΧΡΟΝΟΣ ΥΛΟΠΟΙΗΣΗΣ**

2 ώρες εβδομαδιαίως.

**ΥΠΕΥΘΥΝΗ ΤΟΥ ΟΜΙΛΟΥ**

Αικατερίνη Παπακωνσταντίνου

**EΚΠΑΙΔΕΥΤΙΚΟΙ - ΠΑΙΔΑΓΩΓΙΚΟΙ ΣΤΟΧΟΙ**

Το συγκεκριμένο πρόγραμμα στοχεύει στην ενίσχυση της αυτοέκφρασης και στον αυτοπροσδιορισμό, καθώς και στη διαχείριση της ετερότητας των μαθητών μέσω του θεατρικού παιχνιδιού και του εκπαιδευτικού δράματος. Επίσης, στόχο αποτελεί η διερεύνηση κοινωνικών θεμάτων, κοινωνικών πρακτικών, αξιών και στάσεων ζωής. Οι μαθητές αναμένεται, να μοιράζονται εμπειρίες αρθρώνοντας λόγο, να εξερευνούν και να χρησιμοποιούν τα εκφραστικά μέσα που διαθέτουν. Στόχος επίσης, είναι να συμμετάσχουν, να αλληλεπιδρούν, να αυτοοργανώνονται προκειμένου να προετοιμάσουν μια θεατρική παράσταση.

**ΠΡΟΣΔΟΚΩΜΕΝΑ ΟΦΕΛΗ**

Προώθηση ενεργητικής, βιωματικής και συνεργατικής μάθησης, καθώς και καλλιέργεια της κριτικής σκέψης και του αισθήματος κοινωνικής ευθύνης μέσω του δράματος. Ενίσχυση παραγωγής λόγου από την πλευρά των μαθητών μέσω των ποικίλων δραστηριοτήτων, οι οποίες θα αποτελέσουν αφορμή για αλληλεπίδραση. Καλλιέργεια διαπολιτισμικών και επικοινωνιακών δεξιοτήτων.

**ΑΝΑΛΥΤΙΚΟ ΠΡΟΓΡΑΜΜΑ ΜΕ ΤΟ ΣΥΓΚΕΚΡΙΜΕΝΟ ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ ΤΟΥ ΣΕ ΕΤΗΣΙΑ ΒΑΣΗ**

|  |  |
| --- | --- |
| **ΧΡΟΝΟΣ-ΘΕΜΑΤΙΚΕΣ** | **Ώρες** |
| ΟΚΤΩΒΡΙΟΣ: Παιχνίδια γνωριμίας και δεσίματος ομάδας | 6 |
| ΝΟΕΜΒΡΙΟΣ:Η ετερότητα μέσω τεχνικών εκπαιδευτικού δράματος (καυτή καρέκλα, διάδρομος σκέψης, δάσκαλος σε ρόλο, θέατρο forum) *Ομαδικός αυτοσχεδιασμός με δάσκαλο σε ρόλο* | 8 |
| ΔΕΚΕΜΒΡΙΟΣ: Θέατρο forum, θέατρο εφημερίδα. Ανατέμνοντας μια θεατρική παράσταση | 6 |
| ΙΑΝΟΥΑΡΙΟΣ: Ανάγνωση έργου, δραματολογική ανάλυση, ανάλυση χαρακτήρων, πρόβες | 10 |
| ΦΕΒΡΟΥΑΡΙΟΣ: Πρόβες, παραγωγή θεατρικής παράσταση, κατασκευή σκηνικών  | 10 |
| ΜΑΡΤΙΟΣ: Πρόβες, παραγωγή θεατρικής παράσταση, κατασκευή σκηνικών | 12 |
| ΑΠΡΙΛΙΟΣ: Πρόβες, παραγωγή θεατρικής παράσταση, κατασκευή σκηνικών | 12 |
| ΜΑΪΟΣ: Πρόβες, παραγωγή θεατρικής παράσταση, κατασκευή σκηνικών, θεατρική παράσταση | 12 |
| **Σύνολο** |  **76** |

**ΠΡΟΤΕΙΝΟΜΕΝΟ ΥΛΙΚΟ**

Νοιάζομαι και δρω, στηρίζομαι στα πόδια μου, compass, compassito, υλικό από το Πανελλήνιο Δίκτυο για το Θέατρο στην εκπαίδευση, έργα παγκόσμιας δραματουργίας.

**ΤΑΞΕΙΣ ΣΤΙΣ ΟΠΟΙΕΣ ΑΠΕΥΘΥΝΕΤΑI**

Όλες οι τάξεις Γυμνασίου

**ΠΡΟΣΔΟΚΩΜΕΝA ΜΑΘΗΣΙΑΚA ΑΠΟΤΕΛΕΣΜΑΤA**

Βελτίωση (αυτό)έκφρασης, βελτίωση γραπτού και προφορικού λόγου διεύρυνση γνώσεων

**ΠΑΡΑΔΟΤΕΑ**

Θεατρική παράσταση